b'\n_START_ARTICLE_\nKoledar\n_START_PARAGRAPH_\nKoledar je sestav dolo\xc4\x8devanja datumov k pripadajo\xc4\x8dim dnevom, oziroma velikokrat razdelitev leta. Datumi lahko temeljijo na zaznavnem gibanju astronomskih teles. Do nekako srednjega veka je bila glavna naloga astronomov izdelava koledarjev za dru\xc5\xbebene, zgodovinske in kronolo\xc5\xa1ke potrebe, \xc4\x8deprav ta naloga tudi danes ni zamrla._NEWLINE_Veliko koledarjev je neperiodi\xc4\x8dnih, vendar nekateri koledarji (\xc5\xa1e posebej na primer majevski koledar) poznajo za\xc4\x8detek ponovnega \xc5\xa1tetja\n_START_SECTION_\nKoledarski sestavi\n_START_PARAGRAPH_\nKoledarji, ki so v rabi na Zemlji so najve\xc4\x8dkrat Lunini, Son\xc4\x8devi, lunisolarni, planetni ali poljubni._NEWLINE_Lunin koledar je usklajen z gibanjem Lune (lunine mene); primer je muslimanski koledar._NEWLINE_Son\xc4\x8dev koledar temelji na opazljivih spremembah letnih \xc4\x8dasov, ki so usklajeni z gibanjem Sonca; primera sta perzijski koledar in Hajamov koledar._NEWLINE_Lunisolarni koledar je usklajen z gibanjema Lune in Sonca; primer je judovski koledar._NEWLINE_Planetni koledar je dolo\xc4\x8dena \xc4\x8dasovna doba, ki temelji na ve\xc4\x8d vidnih gibljivih telesih na nebu; primer je teden._NEWLINE_Poljubni koledar ni usklajen z nobenim gibanjem telesa na nebu; primer je julijanski dan, ki ga uporabljajo astronomi, (ne smemo ga zamenjevati z julijanskim koledarjem)._NEWLINE_Obstaja nekaj koledarjev, ki so usklajeni z gibanjem Venere kot so nekateri starodavni egip\xc4\x8danski koledarji. Uskladitev glede na Venero se je verjetno pojavila prvenstveno pri civilizacijah blizu ekvatorja.\n_START_SECTION_\nSeznam koledarjev\n_START_PARAGRAPH_\nSeznam vklju\xc4\x8duje tudi datumske sestave, ki v resnici niso koledarji.'